ईओ पर रिश्वत मांगने के आरोप लगा की नारेबाजी
हंबड़ारोड से लाडोवाल के बीच पड़ते लादियां में गलाडा की ओर से सात इललीगल काॅलोनियों पर कार्रवाई से गुस्साए काॅलोनाइजरों प्रॉपर्टी डीलरों ने बुधवार सुबह फिरोजपुर रोड स्थित गलाडा आफिस में ईओ हरप्रीत सिंह सेखों के खिलाफ नारेबाजी की। इसके बाद लुधियाना कालोनाइजर एंड प्रॉपर्टी डीलर एसो. के बैनर तले चीफ एडमिनस्ट्रेटर अमृत कौर गिल के समक्ष अपना पक्ष रखा। इस दौरान कालोनाइजरों ने ईओ पर लाखों रिश्वत मांगने और उसके खिलाफ एफिडेविट देने की भी बात कही। इस अवसर पर गिल ने कहा कि ये कार्रवाई उन्हीं कालोनियों पर की जा रही है, जो वर्ष 2013 के बाद बनी है और अगर उनकी कालोनियां इससे पहले की हैं तो वे गलाड़ा की स्कीम में क्यों नहीं आई। इस अवसर पर एसोसिएशन के प्रधान कुलतार सिंह जोगी, महासचिव लक्की चोपड़ा, गुरिंदर सिंह लांबा, नंदी गुप्ता ने कालोनाइजरों का पूरा पक्ष रखते कहा कि इस संबंधी उनकी लगातार सरकार से बातचीत चल रही है और इसलिए उन्हें नई सरकार के गठन तक का कुछ समय दिया जाए। ताकि लंबे समय से चले रही काॅलोनाइजरों की समस्या का हल हो सके। वहीं, लादियां पर एक काॅलोनी पर कार्रवाई करने संबंधी उन्होंने बताया कि उक्त काॅलोनी 2013 में आई पालिसी के तहत कुछ फीस जमा करवाई है और इसकी प्रोसेसिंग हो रही है। इसमें जो फैसला अाएगा। इसके तहत कार्रवाई की जाएगी। इस मौके पर कुलविंदर सिंह प्रिंस, दर्शन लाल लड्डू, मनोहर लाल सोनी, डिंपल मित्तल, सन्नी अन्य मौजूद थे।
गलाडा की सीए अमृत कौर गिल के समक्ष अपना पक्ष रखते काॅलोनाइजर और प्रॉपर्टी डीलर।
hin_Deva hin_Deva hin_Deva